Sëmundja e shkaktuar nga koronavirusi deri më tani i ka marrë jetën të paktën 4,902,638 njerëzve në nivel global që nga fillimi i shpërthimit në Kinë në Dhjetor të vitit 2019, sipas analizës nga AFP.
Të paktën 241,039,700 raste pozitive janë regjistruar në botë, raporton agjencia e lajmeve.
Nga ky total i të infektuarve, shumica dërrmuese e tyre janë shëruar.
Por disa prej tyre kanë vazhduar të përjetojnë simptoma të Covid-19 edhe disa javë ose muaj më vonë.
Organizata Botërore e Shëndetësisë vlerëson se numri i përgjithshëm i vdekjeve mund të jetë dy ose tre herë më i lartë se shifrat zyrtare, raporton AFP.